smcproject/ml-wiki-sentences huggingface dataset:
പ്രക്ഷോഭത്തിൻറെ പതിനെട്ടാം ദിവസമായ, 2011 ഫെബ്രുവരി 11 നു രോഷാകുലരായ   ജനം, അന്തിമ പോരാട്ടത്തിനായി, "ഇനി ഭരണ സിരാ കേന്ദ്രത്തിലേക്ക് " എന്നാ മുദ്ര വാക്യവുമായി കൈറോയിലെ ആബിദീൻ കൊട്ടാരം വളഞ്ഞതോടെ  പലായനം ചെയ്ത മുബാറക്ക് രാജി വച്ചൊഴിഞ്ഞു .
വൈസ് പ്രസിഡണ്ട്‌ ഒമർ സുലൈമാൻ ആണ് മുബാറക്കിന്റെ രാജി പ്രഖ്യാപിച്ചത്.
സന്ധ്യാപ്രകാശത്തിൽ "ദൈവം വലിയവനാണ്‌" എന്ന വചനം തഹ്രീർ ചത്വരം ആകെ മാറ്റൊലിക്കൊണ്ടു.
ജനങ്ങളുടെ ആഹ്ലാദ പ്രകടനത്തിൻറെ വേദികൂടി ആയി അവിടം.
അധികാരം ഉന്നത സൈനിക സമതിക്കാണ് കൈമാറിയത്.
മരണമടഞ്ഞവരും പരുക്കേറ്റവരും
ആരോഗ്യ മന്ത്രാലയം 2011 ഫെബ്രുവരി 17 നു പുറത്തുവിട്ട കണക്കനുസ്സരിച്ച്, മുബാറക് വിരുദ്ധ പ്രക്ഷോഭത്തിൽ ആകെ 365 പേർ  മരണമടയുകയും 5000 ത്തോളം പേർക്ക് പരുക്കേൽക്കുകയും ചെയ്തു.
തഹ്രീർ സ്ക്വയറിൽ  വിജയാഹ്ലാദം
ലോക പ്രശസ്ത ഇസ്ലാമിക പണ്ഡിതൻ ഡോ. യൂസുഫുൽ ഖറദാവി 30 വർഷങ്ങൾക്ക് ശേഷം ആദ്യമായി തഹ്രീർ സ്ക്വയറിൽ ഹുസ്നി മുബാറകിൻറെ പതനത്തിന് ശേഷം തിരിച്ചെത്തി.
മിതവാദിയായ ഇദ്ദേഹം, മുസ്ലിം ലോകത്തിൽ ഏറ്റവും സ്വാധീനമുള്ള പന്ധിതനാണ് .
2011 ഫെബ്രുവരി 18 വെള്ളിയാഴ്ച ജുമുഅ പ്രഭാഷണം നിർവഹിക്കാനും ഈജിപ്ത് വിമോചന സമര വിജയത്തിൻറെ പ്രഖ്യാപനത്തിനും  വിപ്ലവാഭിവാദ്യമർപ്പിക്കാനുമായിരുന്നു ഖറദാവി കൈറോയിലെത്തിയത്.
ഒരു സ്വതന്ത്ര ജനാധിപത്യ ഈജിപ്റ്റ്‌ സൃഷ്ടിക്കുവാൻ എല്ലാവരും ഒത്തൊരുമിച്ചു   ശ്രമിക്കണം എന്നാണു  അദ്ദേഹത്തിന്റെ ആഹ്വാനം.
ദേശീയ ഐക്യത്തിന്റെ   പ്രതീകമായി, ഫെബ്രുവരി 6 ഞായറാഴ്ച  ക്രിസ്തുമത വിശ്വാസികൾ നടത്തിയ പ്രാർഥനാ യോഗത്തെ സംരക്ഷിക്കാൻ മറ്റൊരുകൂട്ടം പ്രക്ഷോഭകർ വലയം തീർത്തത് ശ്രദ്ധിക്കപ്പെട്ടു.
ഒറ്റകൈ (one  hand ) എന്ന മന്ത്രവും  ജപിച്ചു, ഒരു കൈയിൽ ഖുറാനും ഏന്തി പരസ്പരം കുരിശുപോലെ കൈകൾ ഉയർത്തിക്കാട്ടി പ്രക്ഷോഭകർ പ്രകടനവും നടത്തി.
അടുത്ത 10  ദിവസത്തിനകം  ഭരണ ഘടന  ഭേതഗതികൾ രൂപപ്പെടുത്താനായി , സ്വതന്ത്ര ന്യായാധിപനായ താരേക്ക്-അല്-ബിഷ്രി  അദ്ധ്യക്ഷനായ കമ്മീഷനെ അധികാരപ്പെടുത്തി.
ഇനി എല്ലാ വെള്ളിയാഴ്ചയും പ്രകടനം
വീണ്ടും, അനേകായിരങ്ങൾ ഫെബ്രുവരി 25 വെള്ളിയാഴ്ച ചത്വരത്തിൽ പ്രകടനം നടത്തി.
അടിയന്തരമായ ഭരണ പരിഷ്ക്കാരങ്ങൾക്കും, മുബരാക്കിന്റെ ശേഷിക്കുന്ന അനുയായികളെ ഭരണതിൽനിന്നും പുറത്താക്കണമെന്നുമാണ്   പ്രക്ഷോഭകർ ആവശ്യപ്പെടുന്നത്.
മുബരാക്കിന്റെ നിയമങ്ങൾ പിൻവലിക്കുന്നില്ല, രാഷ്ട്രീയ തടവുകാരെ വിട്ടയക്കുന്നില്ല, ഭരണത്തിന് വേഗത  ഇല്ല  എന്നിവയാണ് പ്രക്ഷോഭകരെ വിഷമിപ്പിക്കുന്നത്  .
ഷഫീക്കും അധികാരം ഒഴിയണമെന്നാണ്   ബ്രദർ ഹൂഡ്‌  നേതാവായ സഫവക്ക് ഹെയ്നസ്സി ആവശ്യപ്പെടുന്നത്.
മുബരാക്കിന്റെ  ദേശീയ ജനാധിപത്യ പാർട്ടിയെ പിരിച്ചുവിടണമെന്ന്,  ചത്വരത്തിലെ പ്രാർത്ഥനയിൽ, ഷെയ്ഖ് മഹമെദ് ജബ്രീൽ ആവശ്യപ്പെട്ടു.
തങ്ങളുടെ ആവശ്യങ്ങൾ നേടുന്നതുവരെ, എല്ലാ  വെള്ളിയാഴ്ചയും പ്രകടനം  നടത്തുമെന്നും പ്രക്ഷോഭകർ പ്രഖ്യാപിച്ചിരിക്കുകയാണ്.
അവലംബം www.touregypt.net/featurestories/midanaltahrir.htm www.manoramaonline.com/news CHN dated 3rd Feb 2011 manorama daily dated 12th Feb 2011 http://www.nytimes.com/2011/02/12/world/middleeast/12egypt.html?
_r=1 nl=todaysheadlines emc=tha2
താക്കു മിക്കി ഇംഗ്ലീഷ് വിലാസം https://ml.wikipedia.org/wiki/Taku_Miki
താക്കു മിക്കി (Taku Miki) എന്ന തൂലികാനാമത്തിൽ എഴുതിയിരുന്ന തൊമിത മിക്കി (Tomita Miki) ഒരു ജാപ്പനീസ് കവിയും നോവലിസ്റ്റുമായിരുന്നു.
താക്കു മിക്കി 1935 മെയ് 13 ന് ടോക്കിയോയിൽ ജനിച്ചു.
മഞ്ചുക്കുവോ എന്ന സ്ഥലത്താണ് ജീവിച്ചത്.
1946 ൽ ജപ്പാനിലേക്കു തിരിച്ചുവന്നു.
1959ൽ വസേദ സർവകലാശാലയിൽ നിന്ന് റഷ്യൻ സാഹിത്യത്തിൽ ബിരുദം നേടി.
കോളേജ് വിദ്യാഭ്യാസകാലത്തു ബങ്കാക്കു സോഷിക്കി എന്ന മാഗസിനിൽ നിരൂപണങ്ങളും കവിതകളും എഴുതിയിരുന്നു.
ടോക്കിയോ ഗോസെൻ സഞ്ജി(3 AM in Tokyo - 1966), ഹോറോബിത കുനി നോ താബി(Travels in a Ruined country- 1969), ഹൊഗേകി നൊ അതൊ ദേ(After the Bombardment - 1973) എന്നിവയാണ് മിക്കിയുടെ പ്രമുഖകൃതികൾ കൃതികൾ ഫുറുയേറു ഷിത(with quivering Tongue - 1974) കരേര ഗാ ഹാഷിരിനുകേത ഹി(The Day They Went the Distance - 1978) ഘോഷ്യാ നൊ അകി(The Charioteer in Autumn - 1985) കോഗുമാ സ നൊ ഒട്ടോക്കോ(The Man from the Little Dipper - 1989) കൊതോബ നൊ സുരു ഷിഗോതൊ(The Works Words Do - 1975) ടോക്കിയോ ബിഷിതേക്കി ഹോകോ(MicroscOpic Strolls Through Tokyo - 1975) പോട്ടപോട്ടാ(Drip, Drip - 1984) പുരസ്കാരങ്ങൾ തകാമി ജുൻ പുരസ്കാരം - 1970 - വാഗ കിഡി രാൻഡോ(Our kiddy land) അകുതഗാവ പുരസ്കാരം - 1973 - ഹിവാ(Finch) നോമ ജുവനൈൽ സാഹിത്യപുരസ്കാരം - 1984 - പോട്ടപോട്ടാ(Drip drip) ഹിരാബയാഷി തായ്കോ പുരസ്കാരം - 1986 - ഘ്യോഷാ നൊ അകി(Autumn of the driver) താനിസാകി പുരസ്കാരം - 1997 - റോജി അവലംബം
"Face à Google, la résistance s'organise partout".
Courrier International (in French).
19 November 2009.
Retrieved 31 December 2010.
താംബരം സാനിറ്റോറിയം റെയിൽ നിലയം ഇംഗ്ലീഷ് വിലാസം https://ml.wikipedia.org/wiki/Tambaram_Sanatorium_railway_station
താംബരം സാനിറ്റോറിയം റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്.
ഈ സ്റ്റേഷൻ ജി എസ് റ്റി റോഡ്, ക്രോംപേട്ട്, താംബരം, സാനിറ്റോറിയം എന്നീ പ്രദേശങ്ങൾക്ക് സേവനം നൽകുന്നു.
ചെന്നൈ ബീച്ച് സ്റ്റേഷനിൽ നിന്നും 27.36 കിലോമീറ്റർ ദൂരത്തിൽ കടൽ നിരപ്പിൽ നിന്നും 32 മീറ്റർ ഉയരത്തിൽ സ്ഥിതി ചെയ്യുന്നു.
തഹീതി ഇംഗ്ലീഷ് വിലാസം https://ml.wikipedia.org/wiki/Tahiti Location of French Polynesia
ദക്ഷിണ പസിഫിക് സമുദ്രത്തിലെ ഒരു ദ്വീപാണ് തഹീതി .
ഫ്രഞ്ച് പോളിനേഷ്യയുടെ ഭാഗമായ വിൻഡ്വേഡ് ദ്വീപുകളിലെ ഏറ്റവും വലിയ ദ്വീപാണ് തഹീതി.
56 കിലോമീറ്ററോളം നീളമുള്ള തഹീതിയുടെ വിസ്തീർണം: 1,042 ചതുരശ്രകിലോമീറ്റർ.
മനോഹരമായ ഭൂപ്രകൃതിയും പ്രസന്നമായ കാലാവസ്ഥയും കൊണ്ട് ശ്രദ്ധേയമാണ് തഹീതി.
ഭൂമിശാസ്ത്രപരമായി സമുദ്രത്തിൽ നിന്ന് എഴുന്നു നില്ക്കുന്ന രണ്ട് അഗ്നിപർവതാഗ്രങ്ങളാണ് യഥാർഥത്തിൽ തഹീതി.
ഒരു കരയിടുക്കിനാൽ പരസ്പരം ബന്ധിപ്പിക്കപ്പെട്ട അവസ്ഥയിലുള്ള ഈ അഗ്നിപർവതങ്ങളിൽ പ്രധാനമായും രണ്ട് ഭൂപ്രദേശങ്ങൾ ഉൾപ്പെടുന്നു; വിസ്തൃതമായ തഹീതി-നൂയിയും വിസ്തൃതി കുറഞ്ഞ തയ് അരപു അഥവാ തഹീതി-ഇറ്റിയും.
ദ്വീപിന്റെ മധ്യഭാഗത്ത് സു.2,238 മീറ്റർ ഉയരത്തിൽ സ്ഥിതിചെയ്യുന്ന ഓറോഹിന ആണ് ഏറ്റവും ഉയരം കൂടിയ പർവതം.
തീരപ്രദേശത്തിനടുത്ത താരതമ്യേന വീതി കുറഞ്ഞ സമതലമാണ് ദ്വീപിലെ ഏറ്റവും ഫലഭൂയിഷ്ഠവും ജനസാന്ദ്രവുമായ മേഖല.
ദ്വീപിനെ വലയം ചെയ്ത് കാണുന്ന പവിഴപ്പുറ്റുകളുടെ ശൃംഖലയാണ് ഭൂപ്രകൃതിയിലെ മറ്റൊരു സവിശേഷത.
ഉഷ്ണമേഖലാ കാലാവസ്ഥ അനുഭവപ്പെടുന്ന ഇവിടെ തെ.
കിഴക്കൻ വാണിജ്യവാതങ്ങൾ കാലാവസ്ഥയിൽ നിർണായക സ്വാധീനം ചെലുത്താറുണ്ട്.
സമതല പ്രദേശങ്ങളിൽ വർഷത്തിൽ 1,800 മി.മീറ്ററോളം മഴ ലഭിക്കുന്നു.
വാതാഭിമുഖങ്ങളായി വർത്തിക്കുന്ന മലഞ്ചരിവുകളിലാണ് മഴയുടെ തോത് താരതമ്യേന കൂടുതൽ.
ഉഷ്ണമേഖലാ മഴക്കാടുകളാണ് ദ്വീപിലെ നൈസർഗിക സസ്യജാലം.
സുലഭമായി ലഭിക്കുന്ന മഴയിൽ രൂപംകൊണ്ട് കൂലംകുത്തിയൊഴുകുന്ന ചെറു നദികളിലെ ജലപാതങ്ങൾ നയനമോഹനങ്ങളാണ്.
കൃഷിയും മത്സ്യബന്ധനവുമാണ് ജനങ്ങളുടെ മുഖ്യ ഉപജീവനമാർഗങ്ങൾ.
വിനോദസഞ്ചാരത്തിനും സമ്പദ്ഘടനയിൽ നിർണായക പങ്കുണ്ട്.
മുഖ്യവിളകളിൽ തെങ്ങ് , പന , വാഴ , ഓറഞ്ച് , പപ്പായ എന്നിവ ഉൾപ്പെടുന്നു.
കയറ്റുമതി ഉത്പന്നങ്ങളിൽ കൊപ്ര, വാനില, കരകൗശല വസ്തുക്കൾ മുതലായവ മുൻപന്തിയിൽ നില്ക്കുന്നു.
കൃത്രിമ രത്നമായ 'മദർ ഒഫ് പേൾ' ആണ് മറ്റൊരു വിപണന ഉത്പന്നം.
പപ്പീറ്റി നഗരത്തിന്റെ ഒരു ദൃശ്യം
തഹീതിയിലെ ജനങ്ങളിൽ ബഹുഭൂരിഭാഗവും തെ.
ഏഷ്യയിലേയും യൂറോപ്പിലേയും രാജ്യങ്ങളിൽ നിന്നു കുടിയേറിയവരുടെ പിൻഗാമികളാണ്.
സങ്കരവിഭാഗത്തിനും ഗണ്യമായ അംഗബലമുണ്ട്.
ചൈനീസ് വംശജരാണ് പ്രധാന ന്യൂനപക്ഷം.
ഫ്രഞ്ച്, ബ്രിട്ടിഷ്, അമേരിക്കൻ ജനവിഭാഗങ്ങളും ഇവിടെ വസിക്കുന്നു.
ഫ്രഞ്ച് പോളിനേഷ്യയുടെ ഭരണകേന്ദ്രവും തഹീതിയുടെ തലസ്ഥാനവുമായ പപ്പീറ്റിയാണ് മുഖ്യ ജനാധിവാസകേന്ദ്രം.
തീരപ്രദേശങ്ങളിൽ ഗ്രാമീണർ തിങ്ങിപ്പാർക്കുന്നു.
പോളിനേഷ്യൻ ഭാഷാ ഗോത്രത്തിൽപ്പെട്ട തഹീതിൻ ആണ് പ്രധാനമായും വ്യവഹാരത്തിലുള്ളത്.
ഔദ്യോഗിക-വാണിജ്യാവശ്യങ്ങൾക്ക് ഫ്രഞ്ചും, വിനോദസഞ്ചാര മേഖലയിൽ ഇംഗ്ലീഷും വ്യാപകമായി ഉപയോഗിക്കുന്നു.
ജനങ്ങളിൽ ഭൂരിപക്ഷം ക്രൈസ്തവരാണ്.
ചൈനീസ് വംശജരിൽ ഏറിയപേരും കൺഫ്യൂഷ്യൻ-ബുദ്ധമത ആചാരങ്ങൾ പിൻതുടരുന്നു.
തഹീതിയിലെ പ്രധാന തുറമുഖമാണ് പപ്പീറ്റി.
ചരക്കുകപ്പലുകൾക്കും യാത്രക്കപ്പലുകൾക്കും നങ്കൂരമിടാൻ ഇവിടെ വിപുലമായ സൌകര്യങ്ങളുണ്ട്.
തഹീതിയിലെ അന്താരാഷ്ട്ര വിമാനത്താവളത്തിൽ നിന്ന് പാരിസ്, ഹോണോലുലു, ലോസ് ഏഞ്ചലസ്, സാന്റിയാഗോ, സാൻഫ്രാൻസിസ്കോ, സിഡ്നി, ടോക്യോ തുടങ്ങിയ വൻനഗരങ്ങളിലേക്കും മറ്റു പസിഫിക് ദ്വീപുകളിലേക്കും വിമാന സർവീസുകളുണ്ട്.
1960 മുതൽ വിനോദ സഞ്ചാരവികസനത്തിന് തഹീതി പ്രത്യേക പരിഗണന നല്കി.
പ്രശസ്ത യു.എസ്. സാഹിത്യകാരൻമാരായ ഹെർമൻ മെൽവിൽ (Herman Melville), ജയിംസ് മിഷനർ (James Michener), സ്കോട്ടിഷ് എഴുത്തുകാരനായ റോബർട്ട് ലൂയി (Robert Louis) തുടങ്ങിയവരുടെ കൃതികളിൽ തഹീതിയുടെ മനോഹാരിത വർണിക്കപ്പെട്ടിട്ടുണ്ട്.
1890-കളിൽ ഫ്രഞ്ച് ചിത്രകാരൻ പോൾ ഗോഗിൻ (Paul Gaugin) ദ്വീപിനെ ആസ്പദമാക്കി വരച്ച ചിത്രങ്ങൾ ദ്വീപിന്റെ പ്രശസ്തി വർധിപ്പിച്ചു.
റോയൽ സൊസൈറ്റിയുടെ നിർദ്ദേശപ്രകാരം ബ്രിട്ടിഷ് പര്യവേക്ഷകനായിരുന്ന ജെയിംസ് കുക്ക് ശുക്രന്റെ സംക്രമണങ്ങൾ നിരീക്ഷിച്ചു രേഖപ്പെടുത്തിയത് തഹീതിയിലെ പോർട്ട് വീനസ്സിൽ നിന്നായിരുന്നു (1769).
പപ്പീറ്റിക്കു കിഴക്കായി സ്ഥിതിചെയ്യുന്ന പോർട്ട് വീനസ്സിൽ ഇപ്പോഴും ഇതിന്റെ സ്മാരകം കാണാം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തഹീതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താം ലുവാങ് ഗുഹയിലെ രക്ഷാ പ്രവർത്തനം
അന്താരാഷ്ട്ര  തലത്തിൽ ശ്രദ്ധ നേടിയ ഒരു രക്ഷാ  പ്രവർത്തനമായിരുന്നു തായ്‌ലൻഡിലെ ചിയാങ് റായ് പ്രവിശ്യയിലെ താം ലുവാങ് ഗുഹയിൽ നടന്നത്.
2018 ജൂൺ 23 നു ഗുഹ സന്ദർശിക്കാൻ പോയ മുപ (വൈൽഡ് ബോർ - കാട്ടു പന്നികൾ) എന്ന പേരുള്ള ഫുട്ബോൾ ടീമിലെ  12 കുട്ടികളും  സഹ പരിശീലകനും പെട്ടെന്ന് പെയ്ത കനത്ത മഴയിൽ ഗുഹക്കകത്തു   അകപ്പെടുകയായിരുന്നു.
പെട്ടെന്ന് തുടങ്ങിയ രക്ഷാപ്രവർത്തനത്തിനു അനവധി രാജ്യങ്ങളുടെ സഹായം ലഭിച്ചു.
ക്രമാതീതമായി ഉയർന്ന ജലനിരപ്പ് തിരച്ചിൽ പ്രവർത്തനത്തെ മന്ദഗതിയിലാക്കി.
കാണാതായി 9  ദിവസത്തിനു ശേഷം ജൂലൈ 2 നു ബ്രിട്ടീഷ് മുങ്ങൽ വിദഗ്ദ്ധന്മാർ പതിമൂന്ന് പേരേയും സുരക്ഷിതമായ നിലയിൽ കണ്ടെത്തുകയായിരുന്നു.
ചെളിയും ഇടുങ്ങിയ വഴികളും  നിറഞ്ഞ ഗുഹയിലൂടെ 8 ദിവസത്തെ കഠിന  പ്രയത്‌നത്തിലൂടെ ജൂലൈ 10 ഓടെ എല്ലാവരെയും പുറത്തെത്തിച്ചു.
സമയ രേഖ 23 June ഒരു പരിശീനമത്സരത്തിനു ശേഷം കുട്ടികളുടെ പ്രാദേശിക ഫുട്ബോൾ ടീം താം ലുവാങ് ഗുഹ സന്ദർശിക്കാൻ പോയി.
കുട്ടികളെ കാണാതെ വന്നപ്പോൾ ഒരു കുട്ടിയുടെ അമ്മ പോലീസ് സ്റ്റേഷനിൽ റിപ്പോർട്ട് ചെയ്തു.
പോലീസ് അന്വേഷണത്തിൽ കുട്ടികളുടെ സൈക്കിളും ഷൂസും ഗുഹയുടെ കവാടത്തിനരികെ കണ്ടെത്തി .
24 June ഗുഹക്കുള്ളിൽ കുട്ടികളുടെ കൈ കാൽ പാടുകൾ കണ്ടെത്തി.
കാണാതായവരുടെ ബന്ധുക്കൾ ഗുഹയുടെ കവാടത്തിൽ ജാഗരണം നടത്തി .
25 June തായ് നാവികസേനാ ഘടകം ' സീൽ ' ഗുഹക്കുള്ളിൽ തിരച്ചിൽ തുടങ്ങി .
26 June T ജംങ്‌ഷൻ വരെ എത്തിയ മുങ്ങൽ വിദഗ്ദ്ധർ വെള്ളം പൊങ്ങിയത് കാരണം തിരിച്ചു  പോരേണ്ടി വന്നു.
കുട്ടികളെ കണ്ടേക്കാൻ സാധ്യതയുള്ള പട്ടായ  ബീച്ചിലേക്കുള്ള വഴി വെള്ളകെട്ടു കാരണം തടസ്സപെട്ടു .
27 June ബ്രിട്ടനും  അമേരിക്കയും മുങ്ങൽ വിദഗ്ദ്ധന്മാരെ തായ്‌ലാന്റിലേക്ക് അയച്ചു .
മുങ്ങൽ വിദഗ്ദ്ധന്മാർ വീണ്ടും ശ്രമിച്ചെങ്കിലും വെള്ളം കയറിയതിനാൽ ശ്രമം വിജയിച്ചില്ല .
28 June കനത്ത മഴ കാരണം തിരച്ചിൽ പ്രവർത്തനം താത്കാലികമായി നി ർത്തി വെച്ചു.
ഗുഹയിലെ ജലനിരപ്പ് കുറക്കാൻ പമ്പുകൾ എത്തിച്ചു.
ഗുഹയുടെ മുകൾഭാഗത്തു വഴികൾ അന്വേഷിക്കാൻ പോയ 600 ഓളം പേർക് സഹായത്തിനായി ആളില്ല വിമാനവും എത്തിച്ചു .
29 June തായ്‌ലാന്റ് പ്രധാനമന്ത്രി പ്രയുത്  ചാൻ -ഒ -ചാ സംഭവ സ്ഥലം സന്ദർശിച്ചു.
30 June മഴമാറിയ ചെറിയ ഇടവേളയിൽ തിരച്ചിൽ പുനരാരംഭിച്ചെങ്കിലും ഉദ്ദേശിച്ചത്ര ഉള്ളിൽ എത്താൻ  ആയില്ല.
1 July ഉള്ളിലേക്ക് എത്തിയ രക്ഷാപ്രവർത്തകർ ആകത്തു സിലിണ്ടറുകളും മറ്റു വസ്തുക്കളും സൂക്ഷിക്കാൻ ഒരു  താത്കാലിക കേന്ദ്രം സ്ഥാപിച്ചു .
2 July ഏകദേശം 20:20 മണിക്ക് ഗുഹയിൽ കുടുങ്ങിയ എല്ലാവരെയും ബ്രിട്ടിഷ് മുങ്ങൽ വിദഗ്ദ്ധന്മാർ പട്ടായ ബീച്ചിൽ നിന്നും 400 m (1,300 ft) അകലെയായി  ജീവനോടെ കണ്ടെത്തി.
3 July ഒരു ഡോക്ടറും നഴ്സും അടക്കം 7 പേർ കൂടി രക്ഷാപ്രവർത്തനത്തിനു ചേർന്നു.
അധിക കലോറി അടങ്ങിയ ഭക്ഷണവും പാരസെറ്റമോൾ തുടങ്ങിയ മരുന്നുകളും  ഗുഹക്കുള്ളിൽ കുട്ടികൾക്കു നൽകി .
4 July കുട്ടികളെ മുങ്ങൽ ഉപകരണങ്ങൾ ഉപയോഗിക്കുന്നതു പരിശീലിപ്പിച്ചു .
ജലനിരപ്പ് കുറക്കാൻ പമ്പ് ഉപയോഗിച്ചു വെള്ളം പുറത്തേക്ക് ഒഴുക്കി .
5 July മഴയ്ക്ക് സാധ്യത ഉള്ളതിനാൽ രക്ഷാപ്രവർത്തനം ഊർജ്ജിതമാക്കി.
മലക്ക് മുകളിൽ വഴികൾക്കുള്ള  അന്വേഷണവും തുടർന്നു .
6 July രക്ഷാപ്രവർത്തനത്തിന്റെ ഭാഗമായി ഗുഹക്കുള്ളിൽ സിലിണ്ടർ വിന്യസിച്ചുകൊണ്ടിരിക്കുന്നതിനിടയിൽ   മുൻ തായ്‌ലൻഡ് നേവി ഉദ്യോഗസ്ഥനും മുങ്ങൽ വിദഗ്ദ്ധനും ആയ സമൻ  കുനാൻ എന്ന വ്യക്തി മരണപ്പെട്ടു.
ഗുഹയിൽ ഓക്സിജൻ  അളവ് കുറഞ്ഞതിനാൽ ഉദ്ദേശിച്ചതിലും മുൻപേ സംഘത്തെ പുറത്തെത്തിക്കുമെന്നു അധികാരികൾ അറിയിച്ചു..
അവലംബങ്ങൾ ബാഹ്യ ലിങ്കുകൾ വിക്കിവാർത്തകളിൽ ബന്ധപ്പെട്ട വാർത്തയുണ്ട്: nl:Categorie:Reddingsactie in Doi Nang Non വിക്കിവാർത്തകളിൽ ബന്ധപ്പെട്ട വാർത്തയുണ്ട്: ru:Категория:Спасательная операция в пещере Тхам Луанг 2018 Tham Luang cave rescue എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Out Of The Dark - Four Corners documentary (55:44); 17 July 2018; ABC News (Australia) യൂട്യൂബിൽ The Thai Kids Talk - live press conference with English translation (1:31:32; 18 July 2018; ABC News (Australia) on ABC iview ) alternative link on Facebook Thai cave rescue – Rick Stanton account (03:42; 17 July 2018; ITV-News) യൂട്യൂബിൽ Thai cave rescue ( augmented reality ) (21 July 2018; NYT ) "Tham Luang Cave Rescue: Against The Elements"
താഇഫ് ഇംഗ്ലീഷ് വിലാസം https://ml.wikipedia.org/wiki/Ta%27if Ta'if is in the mid-southwest of the country near to Mecca
സൗദി അറേബ്യയിലെ മക്ക പ്രവിശ്യയിൽ പെട്ട ഒരു പട്ടണമാണ് താഇഫ് ( الطائف ) .
സമുദ്ര നിരപ്പിൽ നിന്നും 1700 മീറ്റർ (5600 അടി) ഉയരത്തിലാണ് ‍താഇഫ് പട്ടണം സ്ഥിതിചെയ്യുന്നത്.
2010ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 9,87,914 ആണ് .
സരവാത്ത് മലനിരകളാൽ സമ്പുഷ്ടമായ താഇഫ് സൗദിയിലെ പ്രധാന വിനോദ സഞ്ചാര മേഖലയും കാർഷിക മേഖലയും ആണ് .
സൗദി അറേബ്യയുടെ ഭരണാധികാരികൾ വേനൽക്കാലത്ത് ചൂടൊഴിവാക്കാനായി റിയാദിൽ നിന്നും താഇഫിലേക്കു പ്രവർത്തനം മാറ്റിപ്പോരുന്നു.
പ്രധാന കൃഷി തേനും മുന്തിരിയുമാണ്‌.
ജിദ്ദയിൽ നിന്നും അൽഹദ ചുരം വഴി160 കിലോ മീറ്റർ ആണ് തായിഫിലേയ്ക്കുള്ള ദൂരം.
താഇഫ് പുഷ്പമേള
സമുദ്രനിരപ്പിൽനിന്നും അയ്യായിരം അടി ഉയരത്തിൽ സ്ഥിതിചെയ്യുന്ന തായിഫിൽ എല്ലാ വർഷവും റോസാപ്പൂ വിളവെടുപ്പുകാലത്തു നടക്കുന്ന ആഘോഷമാണ് താഇഫ് പുഷ്പമേള .
ലൂന പാർക്കിനടുത്ത അൽസിഭാദ് ഗാർഡനിലാണ് പുഷ്പമേള ഒരുക്കുന്നത്.
മേളയോടനുബന്ധിച്ച് തായിഫ് നഗരസഭ ഭീമൻ പൂക്കളം ഒരുക്കാറുണ്ട്.
തായിഫിൽ നടക്കുന്ന റോസാപ്പൂമേള കാണാൻ സൗദിയുടെ വിവിധ പ്രവിശ്യകളിൽനിന്ന് നിരവധി പേർ എത്താറുണ്ട്.
രണ്ടാഴ്ച നീണ്ടുനില്ക്കുന്ന പുഷ്പപ്രദർശനത്തോടനുബന്ധിച്ച് വിവിധ സാംസ്‌കാരികപരിപാടികളും സംഘടിപ്പിച്ചിക്കുന്നു.
കൂടാതെ മേളയിൽ സ്ത്രീകൾക്കും കുട്ടികൾക്കും പ്രത്യേക കലാമത്സരങ്ങളും സംഘടിപ്പിക്കുന്നു.
തായിഫിന്റെ വിവിധ ഭാഗങ്ങളിൽ 760 റോസാപ്പൂതോട്ടങ്ങളും ഇതിനായുള്ള 23 ഫാക്ടറികളും ഉണ്ട്.
ഓരോ വർഷവും 233 ദശലക്ഷം റോസാപ്പൂക്കളാണ് ഇവിടെനിന്നും വിളവെടുക്കുന്നത്.
ശഫാ, അനുഹദാ, ബനു സഅദ് മേഖലകളിലാണ് റോസാപ്പൂ തോട്ടങ്ങളുള്ളത്.
ചിത്ര ശാല തായിഫ് അൽ ഹദ ചുരം റോഡ് രാത്രി കാഴ്ച തായിഫ് അൽ ഹദ പഴം-പച്ചക്കറി ചന്ത അവലംബം
ചെസ്റ്റ്നട്ട്സ് ലോംഗ് ബാരോ ഇംഗ്ലീഷ് വിലാസം https://ml.wikipedia.org/wiki/Chestnuts_Long_Barrow
തെക്ക്-കിഴക്കൻ ഇംഗ്ലീഷ് കൗണ്ടി കെന്റിലെ ആഡിംഗ്ടൺ ഗ്രാമത്തിനടുത്തുള്ള അറകളുള്ള ഒരു ലോംഗ് ബാരോ (അറകളുള്ള ശവകുടീരങ്ങൾ) ആണ് ചെസ്റ്റ്നട്ട്സ് ലോംഗ് ബാരോ.
സ്റ്റോണി വാറൻ അല്ലെങ്കിൽ ലോംഗ് വാറൻ എന്നും ഇത് അറിയപ്പെടുന്നു.
അഞ്ചാം സഹസ്രാബ്ദത്തിൽ ബ്രിട്ടന്റെ ആദ്യകാല നിയോലിത്തിക്ക് കാലഘട്ടത്തിൽ നിർമ്മിച്ചതാകാം ഇത്.
ഇന്നിത് നിലനിൽക്കുന്നത് നശിച്ച അവസ്ഥയിൽ മാത്രമാണ്.
ഭൂഖണ്ഡാന്തര യൂറോപ്പിൽ നിന്ന് ബ്രിട്ടനിലേക്ക് കൃഷി ആരംഭിച്ചതിനുശേഷം താമസിയാതെ ഇടയ സമൂഹങ്ങൾ ലോംഗ് ബാരോകൾ നിർമ്മിച്ചതായി പുരാവസ്തു ഗവേഷകർ കണ്ടെത്തി.
നിയോലിത്തിക്ക് കാലഘട്ടത്തിൽ യൂറോപ്പിലുടനീളം വ്യാപകമായിരുന്ന ലോംഗ് ബാരോ കെട്ടിടത്തിന്റെ വാസ്തുവിദ്യാ പാരമ്പര്യത്തെ പ്രതിനിധീകരിക്കുന്നു.
മെഡ്‌വേ നദിക്കരയിൽ കാണപ്പെട്ട പ്രാദേശിക രീതിയിലുള്ള ബാരോകളാണ് ചെസ്റ്റ്നട്ട്സ് ലോംഗ് ബാരോ.
ഈ പ്രദേശത്ത് നിർമ്മിച്ച ലോംഗ് ബാരോകളെ ഇപ്പോൾ മെഡ്‌വേ മെഗാലിത്ത്സ് എന്ന് വിളിക്കുന്നു.
ചെസ്റ്റ്നട്ട്സ് ലോംഗ് ബാരോ നദിയുടെ പടിഞ്ഞാറ് ഭാഗത്ത് ആഡിംഗ്ടൺ ലോംഗ് ബാരോയ്ക്കും കോൾഡ്രം ലോംഗ് ബാരോയ്ക്കും സമീപമാണ് കിടക്കുന്നത്.
അവശേഷിക്കുന്ന രണ്ട് ലോംഗ് ബാരോകളായ കിറ്റ്സ് കോട്ടി ഹൗസ് , ലിറ്റിൽ കിറ്റ്സ് കോട്ടി ഹൗസ് എന്നിവ കൂടാതെ നശിക്കപ്പെട്ട സ്മിത്ത്സ് മെഗാലിത്തും കോഫിൻ സ്റ്റോൺ , വൈറ്റ് ഹോഴ്സ് സ്റ്റോൺ എന്നിവയും മെഡ്‌വേയുടെ കിഴക്ക് ഭാഗത്താണ്.
മുമ്പ് മെസോലിത്തിക്ക് കാലഘട്ടത്തിൽ അധിവസിച്ചിരുന്ന പ്രദേശങ്ങളിലാണ് ലോംഗ് ബാരോ നിർമ്മിച്ചിരുന്നത്.
15 മീറ്റർ (50 അടി) നീളമുണ്ടെന്ന് കണക്കാക്കപ്പെടുന്ന ചതുരാകൃതിയിലുള്ള മണ്ണുകൊണ്ടുള്ള ട്യൂമുലസ് ഇതിൽ ഉൾപ്പെട്ടിരുന്നു.
ഇതിന്റെ കിഴക്കേ അറ്റത്ത് സാർസൻ മെഗാലിത്തുകളിൽ നിന്ന് അറകൾ നിർമ്മിച്ചിരുന്നു.
നിയോലിത്തിക്ക് കാലഘട്ടത്തിൽ ദഹിപ്പിച്ചതും സംസ്കരിച്ചതുമായ മനുഷ്യ അവശിഷ്ടങ്ങൾ ഈ അറയ്ക്കുള്ളിൽ സ്ഥാപിച്ചിരുന്നു.
കുറഞ്ഞത് ഒമ്പതോ പത്തോ വ്യക്തികളെ ഇതിൽ പ്രതിനിധീകരിക്കുന്നു.
ഈ അവശിഷ്ടങ്ങൾ മൺപാത്രങ്ങൾ, കല്ല് കൊണ്ടുള്ള അമ്പിൻമുനകൾ, കളിമൺ പെൻഡന്റ് എന്നിവയ്ക്കൊപ്പം കണ്ടെത്തി.
എ.ഡി നാലാം നൂറ്റാണ്ടിൽ ലോംഗ് ബാരോയുടെ അടുത്തായി ഒരു റൊമാനോ-ബ്രിട്ടീഷ് കുടിൽ നിർമ്മിച്ചു.
പന്ത്രണ്ടാം നൂറ്റാണ്ടിലോ പതിമൂന്നാം നൂറ്റാണ്ടിലോ നിധി വേട്ടക്കാർ അല്ലെങ്കിൽ ഐക്കണോക്ലാസ്റ്റിക് ക്രിസ്ത്യാനികൾ അറകൾ കുഴിച്ച് കനത്ത നാശനഷ്ടമുണ്ടാക്കി.
മൺകുന്നുകൾ ക്രമേണ ഇല്ലാതാകുകയും തകർന്ന കല്ല് അറ മാത്രം അവശേഷിപ്പിച്ചു കൊണ്ട് ഇരുപതാം നൂറ്റാണ്ടോടെ അത് പൂർണ്ണമായും ഇല്ലാതാവുകയും ചെയ്തു.
18, 19 നൂറ്റാണ്ടുകളിൽ ഈ നാശം പുരാണവസ്‌തു സമ്പാദകരുടെ താൽപ്പര്യം വർദ്ധിപ്പിക്കുകയും 1957-ൽ പുരാവസ്തു ഉത്ഖനനം നടന്നപ്പോൾ, പരിമിതമായ പുനർനിർമ്മാണം നടക്കുകയും ചെയ്തു.
നിർദിഷ്ടസ്ഥലം സ്വകാര്യ ഉടമസ്ഥതയിലുള്ള സ്ഥലത്താണ് സ്ഥിതിചെയ്യുന്നത്.
പേരും സ്ഥാനവും
ചെസ്റ്റ്നട്ട്സ് ലോംഗ് ബാരോ പട്ടികയിലുള്ള ഒരു പുരാതന സ്മാരകമാണ്.
തൊട്ടുസമീപത്തുള്ള റോസ് ആൽ‌ബയുടെ സ്വകാര്യ ഭൂമിയിൽ സ്ഥിതിചെയ്യുന്നു.
ഒരു കുന്നിന്റെ ചരിവിലാണ് ഇത് സ്ഥിതിചെയ്യുന്നത്.
കുന്നിന് മുകളിലുള്ള വനപ്രദേശമായ ചെസ്റ്റ്നട്ട്സിൽ നിന്ന് അതിന്റെ പേര് കടമെടുക്കുന്നു.
ഇരുപതാം നൂറ്റാണ്ടിന്റെ മധ്യത്തിൽ സ്മാരകത്തിന് ഈ പേര് നൽകി.
മുമ്പ് ഇത് സ്റ്റോണി വാറൻ അല്ലെങ്കിൽ ലോംഗ് വാറൻ എന്നറിയപ്പെട്ടിരുന്നു.
സമുദ്രനിരപ്പിൽ നിന്ന് 30 മീറ്റർ (100 അടി) ഉയരത്തിലുള്ള ഗ്രീൻസാൻഡ് ബെൽറ്റിലാണ് ബാരോ.
വെളുത്ത മണലിന്റെ ഒരു തലം പൊതിഞ്ഞ മൃദുവായ മണൽക്കല്ലാണ് ആസ്‌പദമായ ജിയോളജി.
ആദ്യകാല നിയോലിത്തിക്ക് ബ്രിട്ടീഷ് ചരിത്രത്തിലെ ഒരു വിപ്ലവ കാലഘട്ടമായിരുന്നു.
BCE 4500 നും 3800 നും ഇടയിൽ ബ്രിട്ടീഷ് ദ്വീപുകളിൽ താമസിക്കുന്ന സമൂഹങ്ങൾ കാർഷിക മേഖലയെ തങ്ങളുടെ ഉപജീവനത്തിന്റെ പ്രാഥമിക രൂപമായി സ്വീകരിച്ചതോടെ ജീവിതശൈലിയിൽ വ്യാപകമായ മാറ്റം കണ്ടു.
മുമ്പത്തെ മെസോലിത്തിക്ക് കാലഘട്ടത്തിന്റെ സവിശേഷതകളായ വേട്ടയാടൽ ജീവിതശൈലി അവർ ഉപേക്ഷിച്ചു.
കുടിയേറ്റക്കാരുടെ വരവ് അല്ലെങ്കിൽ ഭൂഖണ്ഡത്തിൽ നിന്നുള്ള കാർഷിക സാങ്കേതികവിദ്യകൾ സ്വീകരിക്കുന്ന തദ്ദേശീയ മെസോലിത്തിക്ക് ബ്രിട്ടീഷുകാർ ഇതിന് എത്രത്തോളം കാരണമാകുമെന്ന് വ്യക്തമല്ലെങ്കിലും കോണ്ടിനെന്റൽ യൂറോപ്യൻ സമൂഹങ്ങളുമായുള്ള സമ്പർക്കത്തിലൂടെയാണ് ഈ മാറ്റം ഉണ്ടായത്.
ആധുനിക കെന്റിന്റെ പ്രദേശം തെംസ് നദിയുടെ തീരത്ത് സ്ഥിതിചെയ്യുന്നതും ഭൂഖണ്ഡത്തിന്റെ സാമീപ്യവും കാരണം കോണ്ടിനെന്റൽ യൂറോപ്യൻ കുടിയേറ്റക്കാരുടെയും സന്ദർശകരുടെയും വരവിന് പ്രധാന പങ്കുവഹിച്ചിരുന്നു.
ബ്രിട്ടൻ അക്കാലത്ത് വനമേഖലയിലായിരുന്നു.
ബ്രിട്ടനിലെ വെങ്കലയുഗത്തിന്റെ അവസാനം വരെ (BCE 1000 മുതൽ 700 വരെ) കെന്റിൽ വ്യാപകമായി വനം തെളിക്കൽ നടന്നിരുന്നില്ല.
മെഡ്‌വേ നദിക്കടുത്തുള്ള ചരിത്രാതീതകാലത്തെ ഏകശിലയായ (മോണോലിത്) വൈറ്റ് ഹോഴ്‌സ് സ്റ്റോണിന് സമീപമുള്ള പാരിസ്ഥിതിക ഡാറ്റ ആദ്യകാല നിയോലിത്തിക്കിൽ ഈ പ്രദേശം ഓക്ക്, ആഷ്, ഹാസൽ / ആൽഡർ, അമിഗ്ഡലോയിഡീ (stone-fruit trees) എന്നിവയാൽ മൂടപ്പെട്ട വലിയ വനപ്രദേശമായിരുന്നതെന്ന ആശയത്തെ പിന്തുണയ്ക്കുന്നു.
ബ്രിട്ടനിലെ മിക്ക സ്ഥലങ്ങളിലും, ഈ കാലഘട്ടത്തിൽ ധാന്യങ്ങളോ സ്ഥിരമായ വാസസ്ഥലങ്ങളോ ഉള്ളതിന് കുറച്ച്‌ തെളിവുകൾ മാത്രമേയുള്ളൂ.
ദ്വീപിന്റെ ആദ്യകാല നിയോലിത്തിക്ക് കാലഘട്ടത്തിലെ സമ്പദ്‌വ്യവസ്ഥ പ്രധാനമായും കന്നുകാലികളെ വളർത്തുന്നതിനെ ആശ്രയിച്ചിരുന്നതായി പുരാവസ്തു ഗവേഷകർ വിശ്വസിക്കുന്നു.
ആളുകൾ നാടോടികളോ അർദ്ധ-നാടോടികളോ ആയ ജീവിതം നയിച്ചിരുന്നു.
മെഡ്‌വേ മെഗാലിത്ത്സ് The construction of long barrows and related funerary monuments took place in various parts of Europe during the Early Neolithic (known distribution pictured)
പടിഞ്ഞാറൻ യൂറോപ്പിലുടനീളം, ഭൂപ്രകൃതിയിൽ മനുഷ്യർ സ്മാരക ഘടനകൾ നിർമ്മിച്ച ആദ്യകാല നിയോലിത്തിക്കിന്റെ ആദ്യ കാലഘട്ടത്തെ അടയാളപ്പെടുത്തി.
ഈ ഘടനയിൽ അറകളുള്ള ലോംഗ് ബാരോകൾ, ചതുരാകൃതിയിലുള്ള അല്ലെങ്കിൽ അണ്ഡാകൃതിയിൽ മണ്ണുകൊണ്ടുള്ള തുമുലി എന്നിവ ഉൾപ്പെടുന്നു.
ഈ അറകളിൽ ചിലത് തടികൊണ്ടാണ് നിർമ്മിച്ചത്.
മറ്റുള്ളവ വലിയ കല്ലുകൾ ഉപയോഗിച്ച് നിർമ്മിച്ചിരുന്നു.
അവ " മെഗാലിത്ത്സ് " എന്നറിയപ്പെടുന്നു.
ഈ ലോംഗ് ബാരോകൾ പലപ്പോഴും ശവകുടീരങ്ങളായി വർത്തിക്കുന്നു.
മരിച്ചവരുടെ ഭൗതികാവശിഷ്ടങ്ങൾ അവയുടെ അറയ്ക്കുള്ളിൽ സൂക്ഷിക്കുന്നു.
ആദ്യകാല നിയോലിത്തിക്കിൽ അപൂർവ്വമായി വ്യക്തികളെ ഒറ്റയ്ക്ക് അടക്കം ചെയ്തിരുന്നു.
പകരം അവരുടെ കമ്മ്യൂണിറ്റിയിലെ മറ്റ് അംഗങ്ങളുമായി കൂട്ടമായി ശ്മശാനങ്ങളിൽ സംസ്കരിച്ചു.
തെക്ക് കിഴക്കൻ സ്പെയിൻ മുതൽ തെക്കൻ സ്വീഡൻ വരെ ആദ്യകാല നിയോലിത്തിക്ക് കാലഘട്ടത്തിൽ പടിഞ്ഞാറൻ യൂറോപ്യൻ കടൽത്തീരത്ത് ഈ അറകളുള്ള ശവകുടീരങ്ങൾ നിർമ്മിച്ചു.
മിക്ക ബ്രിട്ടീഷ് ദ്വീപുകളിലും വാസ്തുവിദ്യാ പാരമ്പര്യം ബിസി നാലാം സഹസ്രാബ്ദത്തിന്റെ ആദ്യ പകുതിയിൽ യൂറോപ്പിൽ നിന്ന് ബ്രിട്ടനിൽ അവതരിപ്പിക്കപ്പെട്ടു.
ആധുനിക തുർക്കിയിൽ ഗോബെക്ലി ടെപ്പെയെപ്പോലെ ശിലാ കെട്ടിടങ്ങളുണ്ട്.
അവയ്‌ക്ക് മുൻപുള്ള, അറകളുള്ള ലോംഗ് ബാരോകൾ മനുഷ്യരാശിയുടെ ആദ്യത്തെ വ്യാപകമായ നിർമ്മാണ പാരമ്പര്യമാണ്.
ഇപ്പോൾ എല്ലാം നാശോന്മുഖമായ അവസ്ഥയിലാണെങ്കിലും നിർമ്മാണ സമയത്ത് മെഡ്‌വേ മെഗാലിത്ത്സ് ബ്രിട്ടനിലെ ഏറ്റവും വലിയതും കാഴ്ചയിൽ പ്രൗഢിയുള്ളതുമായ ആദ്യകാല നിയോലിത്തിക്ക് ശവസംസ്കാര സ്മാരകങ്ങളിൽ ഒന്നായിരുന്നു.
നോർത്ത് ഡൗൺ‌സിലൂടെ കടന്നുപോകുമ്പോൾ മെഡ്‌വേ നദിക്കരയിൽ വർഗ്ഗീകരിച്ചിരിക്കുന്ന ഇവ ബ്രിട്ടീഷ് ദ്വീപുകളിലെ തെക്കുകിഴക്കൻ മെഗാലിത്തിക് സ്മാരകങ്ങളും കിഴക്കൻ ഇംഗ്ലണ്ടിലെ ഏക മെഗാലിത്തിക് ഗ്രൂപ്പുമാണ്.
മെഡ്‌വേ മെഗാലിത്തുകളെ 8 കിലോമീറ്റർ (5.0 മൈൽ) മുതൽ 10 കിലോമീറ്റർ (6.2 മൈൽ) വരെ രണ്ട് ക്ലസ്റ്ററുകളായി തിരിക്കാം.
ഒന്ന് മെഡ്‌വേ നദിയുടെ പടിഞ്ഞാറ് ഭാഗത്തും മറ്റൊന്ന് കിഴക്ക് ബ്ലൂ ബെൽ ഹില്ലിലും ആണ് സ്ഥിതിചെയ്യുന്നത്.
ചെസ്റ്റ്നട്ട്സ് ലോംഗ് ബാരോ പടിഞ്ഞാറൻ ഗ്രൂപ്പിന്റെ ഭാഗമാണ്, അതിൽ കോൾഡ്രം ലോംഗ് ബാരോ , ആഡിംഗ്ടൺ ലോംഗ് ബാരോ എന്നിവ ഉൾപ്പെടുന്നു.
കിഴക്കൻ ഗ്രൂപ്പിൽ സ്മിത്ത്സ് മെഗാലിത്ത്, കിറ്റ്സ് കോട്ടി ഹൗസ്, ലിറ്റിൽ കിറ്റ്സ് കോട്ടി ഹൗസ് എന്നിവ ഉൾപ്പെടുന്നു.
നദിയുടെ കിഴക്ക് ഭാഗത്തുള്ള വിവിധ കല്ലുകൾ, പ്രത്യേകിച്ച് കോഫിൻ സ്റ്റോൺ, വൈറ്റ് ഹോഴ്സ് സ്റ്റോൺ എന്നിവയും അത്തരം ഘടനകളുടെ ഭാഗങ്ങളായിരിക്കാം.
അവയെല്ലാം ഒരേ സമയം നിർമ്മിച്ചതാണോ അതോ തുടർച്ചയായി നിർമ്മിച്ചതാണോ എന്നറിയില്ല.
അവ ഓരോന്നും ഒരേ പ്രവർത്തനം നിർവ്വഹിച്ചിട്ടുണ്ടോ അല്ലെങ്കിൽ അവയുടെ ഉപയോഗത്തിൽ ഒരു അധികാരക്രമം ഉണ്ടായിരുന്നോ എന്നും അറിയില്ല.
Map of the Medway Megaliths around the River Medway
മെഡ്‌വേ ലോംഗ് ബാരോകളെല്ലാം ഒരേപോലുള്ള പൊതു രൂപകൽപ്പന പദ്ധതിക്ക് അനുസൃതമാണ്.
എല്ലാം കിഴക്ക് പടിഞ്ഞാറ് അക്ഷത്തിൽ വിന്യസിച്ചിരിക്കുന്നു.
കുന്നിന്റെ കിഴക്കേ അറ്റത്ത് ഓരോന്നിനും ഒരു കല്ല് അറയുണ്ടായിരുന്നു, അവയിൽ ഓരോന്നിനും പ്രവേശന കവാടത്തിനടുത്തായി കല്ല് കൊണ്ടുള്ള മുൻഭാഗം ഉണ്ടായിരുന്നു.
അവക്ക് 3.0 മീറ്റർ (10 അടി) വരെ ആന്തരിക ഉയരങ്ങളുണ്ടായിരുന്നു.
ഇത് ബ്രിട്ടനിലെ മറ്റ് അറകളുള്ള ലോംഗ് ബാരോകളേക്കാൾ ഉയരമുള്ളവയാണ്.
ഈയോസീൻ കാലഘട്ടത്തിൽ നിന്ന് മണലിൽ നിന്ന് രൂപം കൊള്ളുന്നതും കെന്റിലുടനീളം സ്വാഭാവികമായി കാണപ്പെടുന്ന ഇടതൂർന്നതും കഠിനവും മോടിയുള്ളതുമായ കല്ല് ആയ സാർസനിൽ നിന്നാണ് അറകൾ നിർമ്മിച്ചിരിക്കുന്നത്.
ആദ്യകാല നിയോലിത്തിക്ക് നിർമ്മാതാക്കൾ പ്രാദേശിക പ്രദേശത്ത് നിന്ന് ബ്ലോക്കുകൾ തിരഞ്ഞെടുക്കുകയും പിന്നീട് സ്ഥാപിക്കേണ്ട സ്മാരകത്തിന്റെ സ്ഥലത്തേക്ക് കൊണ്ടുപോകുകയും ചെയ്യുമായിരുന്നു.
മെഡ്‌വേ മെഗാലിത്തുകൾക്കിടയിലെ ഈ പൊതുവായ വാസ്തുവിദ്യാ സവിശേഷതകൾ ബ്രിട്ടീഷ് ദ്വീപുകളിലെ മറ്റെവിടെയെങ്കിലും നേരിട്ടുള്ള സമാനതകളില്ലാത്ത ശക്തമായ പ്രാദേശിക സമന്വയത്തെ സൂചിപ്പിക്കുന്നു.
എന്നിരുന്നാലും, തെക്ക്-പടിഞ്ഞാറൻ ബ്രിട്ടനിലെ കോട്‌സ്വോൾഡ്-സെവേൺ ഗ്രൂപ്പ് പോലുള്ള ആദ്യകാല നിയോലിത്തിക്ക് ലോംഗ് ബാരോകളുടെ മറ്റ് പ്രാദേശിക ഗ്രൂപ്പുകളെപ്പോലെ വിവിധ സ്മാരകങ്ങളിൽ കോൾഡ്രംസ് റെക്റ്റിലൈനർ ആകാരം, ചെസ്റ്റ്നട്ട് ലോംഗ് ബാരോയുടെ മുൻഭാഗം, ആഡിംഗ്ടൺ, കിറ്റ്സ് കോട്ടി എന്നിവിടങ്ങളിലെ നീളമുള്ള നേർത്ത കുന്നുകൾ എന്നിങ്ങനെ വിവിധ സ്മാരകങ്ങളിൽ വിവിധ വ്യക്തിസവിശേഷതകളും ഉണ്ട്.
ശവകുടീരങ്ങൾ അവയുടെ ഉപയോഗത്തിനിടയിൽ മാറ്റം വരുത്തുകയും അവ പൊരുത്തപ്പെടുത്തുകയും ചെയ്തതുകൊണ്ടാണ് ഈ വ്യതിയാനങ്ങൾ ഉണ്ടായത്.
ഈ സാഹചര്യത്തിൽ, സ്മാരകങ്ങൾ സംയോജിത ഘടനകളായിരിക്കും.
മെഡ്‌വേ മെഗാലിത്സ് നിർമ്മാതാക്കൾ ഒരുപക്ഷേ അവർക്കറിയാവുന്ന മറ്റെവിടെയെങ്കിലും മുമ്പുണ്ടായിരുന്ന ശവകുടീരങ്ങൾ സ്വാധീനിച്ചിരിക്കാം.
നിർമ്മാതാക്കൾ പ്രാദേശികമായി വളർന്നതാണോ അതോ മറ്റെവിടെ നിന്നെങ്കിലും മെഡ്‌വേ പ്രദേശത്തേക്ക് മാറിയോ എന്നറിയില്ല.
അവരുടെ വാസ്തുവിദ്യാ രൂപകൽപ്പനയുടെ സ്റ്റൈലിസ്റ്റിക് വിശകലനത്തിന്റെ അടിസ്ഥാനത്തിൽ, മെഡ്‌വേ മെഗാലിത്തുകൾക്ക് പിന്നിലുള്ള പദ്ധതി താഴ്ന്ന രാജ്യങ്ങൾക്ക് ചുറ്റുമുള്ള പ്രദേശത്തുനിന്നാണ് ഇത് ഉത്ഭവിച്ചതെന്നാണ് പുരാവസ്തു ഗവേഷകനായ സ്റ്റുവർട്ട് പിഗോട്ട് കരുതിയത്.
അതേ തെളിവുകൾ സ്കാൻഡിനേവിയയിൽ നിന്ന് സ്വാധീനം ചെലുത്തുന്നുവെന്ന് സഹ പുരാവസ്തു ഗവേഷകൻ ഗ്ലിൻ ഡാനിയേൽ വിശ്വസിച്ചു.
പകരം ജോൺ എച്ച്. ഇവാൻസ് ജർമ്മനിയിൽ നിന്ന് ഒരു ഉത്ഭവം നിർദ്ദേശിച്ചു.
റൊണാൾഡ് എഫ്. ജെസ്സപ്പ് അവരുടെ ഉത്ഭവം കോട്‌സ്വോൾഡ്-സെവേൺ മെഗാലിത്തിക് ഗ്രൂപ്പിൽ കാണാമെന്ന് കരുതി.
അറ്റ്ലാന്റിക് തീരത്ത് ലോംഗ് ബാരോകളുമായി തങ്ങൾക്ക് ഏറ്റവും അടുത്ത ഏകരൂപമുണ്ടെന്ന് അലക്സാണ്ടർ കരുതി.
ഒരുപക്ഷേ അയർലണ്ടിലെയോ ബ്രിട്ടാനിയെയോ അനുകരിച്ചായിരിക്കാം.
പുരാതന വടക്കൻ യൂറോപ്പിലെ മെഗാലിത്തിക്ക് ശവകുടീര പാരമ്പര്യങ്ങളെ അനുസ്മരിപ്പിക്കുന്നതാണ് ഇതേ പ്രദേശത്തെ അവരുടെ സമൂഹം എന്ന് പുരാവസ്തു ഗവേഷകൻ പോൾ ആഷ്ബി അഭിപ്രായപ്പെട്ടു.
ആദ്യകാല നവീന ശിലായുഗ യൂറോപ്പിലുടനീളം വ്യാപകമായിരുന്ന ഒരു പാരമ്പര്യത്തിന്റെ പ്രാദേശിക ആവിർഭാവമാണ് മെഡ്‌വേ മെഗാലിത്ത്സ് എന്ന് അദ്ദേഹം ഊന്നിപ്പറഞ്ഞു.
എന്നിരുന്നാലും, ലഭ്യമായ തെളിവുകൾ ഉപയോഗിച്ച് കൃത്യമായ ഉത്ഭവസ്ഥാനം "സൂചിപ്പിക്കാൻ അസാധ്യമാണ്" എന്ന് അദ്ദേഹം ഊന്നിപ്പറഞ്ഞു.
രൂപകൽപ്പനയും നിർമ്മാണവും View looking west across the burial chamber with the facade stones visible on either side
പുരാവസ്തു ഗവേഷണത്തിൽ സ്മാരകത്തിന് താഴെയുള്ള ഒരു മെസോലിത്തിക് പാളി കണ്ടെത്തി.
ഫ്ലിന്റ് നാപ്പിംഗ് വഴി ഉൽ‌പാദിപ്പിച്ച അവശിഷ്ടങ്ങൾ ഇതിന് തെളിവാണ്.
1957-ൽ നടത്തിയ ഖനനത്തിനിടെ 2,300 മെസോലിത്തിക് ഫ്ലിന്റ് കഷ്ണങ്ങൾ അതിനടിയിൽ കണ്ടെത്തി.
കുന്നിനെ ചെസ്റ്റ്നട്ട് വുഡിലേക്കും കല്ലറയ്ക്ക് കിഴക്ക് 180 മീറ്റർ (200 യാർഡ്) കിഴക്കും 370 മീറ്റർ (400 യാർഡ്) തെക്ക്-പടിഞ്ഞാറ് ഭാഗത്തേക്കും വ്യാപിച്ചുകിടക്കുന്ന പരിശോധന കിടങ്ങുകളിൽ നിന്ന് പലതും കണ്ടെത്തിയിട്ടുണ്ട്.
ലോംഗ് ബാരോയ്ക്ക് പടിഞ്ഞാറ് 30 മീറ്റർ (100 അടി) അകലെ ഖനനം നടത്തിയത് ഒരു മെസോലിത്തിക് ചൂളയായി വ്യാഖ്യാനിക്കപ്പെടുന്നതുമായി ബന്ധപ്പെട്ടിരിക്കുന്നു.
വലിയ അളവിലുള്ള മെസോലിത്തിക്ക് വസ്തുക്കളും അതിന്റെ വിശാലമായ വ്യാപനവും സൂചിപ്പിക്കുന്നത് മെസോലിത്തിക്ക് കാലഘട്ടത്തിൽ ഈ സൈറ്റിൽ ഗണ്യമായ കാലയളവിൽ വാസസ്ഥലമായിരിക്കാമെന്നാണ്.
1957-ൽ കുഴിച്ചെടുത്ത ചില കിടങ്ങുകളിൽ മെഗാലിത്തുകൾക്ക് താഴെയായി മെസോലിത്തിക്ക് ഫ്ലിന്റുകൾ ഉണ്ടായിരുന്നു.
സൈറ്റിന്റെ മെസോലിത്തിക്ക്, നിയോലിത്തിക്ക് ഉപയോഗങ്ങളെ "സമയത്തിന്റെ വലിയ ഇടവേളകളൊന്നും വേർതിരിക്കുന്നില്ല" എന്ന് ഖനകൻ ജോൺ അലക്സാണ്ടറെ വിശ്വസിക്കാൻ പ്രേരിപ്പിച്ചു.
ചെസ്റ്റ്നട്ട്സ് ലോംഗ് ബാരോ നിർമ്മിച്ചത് ആഡിംഗ്ടൺ ലോംഗ് ബാരോയ്ക്ക് സമീപമാണ്.